armvectores/hy_wikipedia_2023 huggingface dataset:
Արթուր Քոչարյան

Արթուր Քոչարյան (սեպտեմբերի 14, 1974(1974-09-14), Երևան, Հայկական ԽՍՀ, ԽՍՀՄ), հայ ֆուտբոլիստ, հարձակվող։ Ուլիսի խաղացող։


== Ակումբային կարիերա ==
«Մալաթիայի» կազմում հասցրեց հաղթել ԽՍՀՄ-ի առաջնությունը։ 1993 թվականին տեղափոխվեց Երևանի «Արարատ»։ Նույն մրցաշրջանում դարձավ առաջնության և գավաթի ոսկե մեդալակիր։
Շատ ժամանակ հետո՝ 2000 թվականին «Միկա»-յի կազմում դարձավ գավաթի հաղթող, իսկ 2001 թվականին «Փյունիկ»-ի կազմում ոսկե մեդալակիր։
3 տարի Քոչարյանը անցկացրեց Լիբանանում, խաղալով Բեյ­րութի «Օմենմեն» и «Խեկմեխ» ակումբներում։
2006 թվականին տեղափոխվեց Կապանի «Գանձասար»։ 2 մրցաշրջանում Քոչարյանը դարձավ ակումբի լավագույն ռմբարկուն։ Հետո տեղափոխվեց «Ուլիս», որտեղ 2009 թվականի առաջնությանը 15 գնդակով դարձավ լավագույն ռմբարկու. Այդ մրցաշրջանում Քոչարյանը Հայաստանի լավագույն ֆուտբոլիստի կոչման թեկնածուներից մեկն էր։
Մրցաշրջանի ավարտից հետո «Գանձասարի» հետ 1+1 ձևաչափով կնքեց պայմանագիր։ 2010 թվականի մայիսին Քոչարյանի հաշվին 400 պաշտոնական խաղ էր գրանված։ 2010 թվականի մրցաշրջանում Քոչարյանը չկարողացավ պայքարել լավագույն ռմբարկուի տիտղոսի համար՝ վնասվածքների պատճառով, որոնք ստացավ խաղացողը։ 2010 թվականի մրցաշրջանում Քոչարյանի 8-րդ խփած գնդակը դարձավ 137-րդը Հայաստանի Բարձրագույն խմբում։ Մրցաշրջանի ավարտին Քոչարյանը ակտիվացրեց 1+1 տարբերակը, շարունակելով ելույթները «Գանձասարում»։ Մրցաշրջանի կեսին առաջացավ կոնֆլիկտ։ Առաջնության 15-րդ տուրում «Գանձասար»-«Ուլիս» խաղում Աբրահամ Խաշմանյանը փոխարինեց Քոչարյանին։
Քոչարյանը՝ այդ գործողությունից դժգոհ, ցուցադրաբար՝ փոփոխությունից հետո հայտնեց իր դժգոհությունը մարզչից։ Մարզչի և խաղացողի միջև տեղի ունեցավ բանավոր պայքար։ Խաշմանյանը հարցազրույներից մեկի ժամանակ ասեց Քոչարյանի՝ թիմից հեռանալու մասին։ Ինքը Քոչարյանը դա համարեց վաղաժամ և ցանկացավ շարունակել խաղալ «Գանձասարում»։ Արդյունքում կոնֆլիկտը կարողացան որոշել թիմի գործադիր տնօրենի՝ Վլադիկ Առաքելյանի։ Քոչարյանը ներողություն խնդրեց թիմից և երկրպագուներից, ընդունեց իր՝ մարզիկին անվայել վարքը, դա կապելով առաջնությունում իր լարվածության հետ։ Խաշմանյանը այդ պատահարը համարեց չեղյալ, հարգելով Քոչարյանի բոլոր արժանիքները։


== Կարիերան հավաքականում ==
Երիտասարդական հավաքականի կազմում Քոչարյանը անցկացրել է 10 խաղ, խփելով 4 գոլ։ Հայաստանի ֆուտբոլի ազգային հավաքականի կազմում անցկացրել է 4 խաղ։ Մեկը 1996 թվականին Մարոկկոյի դեմ, առաջինը հավաքականի կազմում, որտեղ Հայաստանը 0։6 հաշվով պարտվեց Մարոկկոյին։ Եվս երեք խաղ անցկացրել է 1999 թվականին, դուրս գալով փոխարինման։ Հավաքականում փայլել այդպես էլ չհաջողվեց։


== Ձեռքբերումներ ==
Արարատ (Երևան)
Հայաստանի չեմպիոն։ 1993, 1995
Հայաստանի առաջնության արծաթե մեդալակիր։ 1996-1997
Հայաստանի առաջնության բրոնզե մեդալակիր։ 1994
Հայաստանի գավաթի հաղթող։ 1993, 1994, 1995, 1996-1997
Հայաստանի սուպերգավաթի եզրափակչի մասնակից։ 1997
Միկա
Հայաստանի գավաթի հաղթող։ 2000
Փյունիկ
Հայաստանի չեմպիոն։ 2001
Ուլիս
Ակումբային
Հայաստանի առաջնության բրոնզե մեդալակիր։ 2009
Անձնական
Հայաստանի առաջնության լավագույն ռմբարկու։ 2009
Գանձասար
Հայաստանի առաջնության բրոնզե մեդալակիր։ 2011


== Ծանոթագրություններ ==


== Արտաքին հղումներ ==
Պրոֆիլը ՀՖՖ-ի պաշտոնական կայքում
Պրոֆիլը footballdatabase.eu կայքում (անգլ.)
Պրոֆիլը armfootball.tripod.co կայքում (անգլ.)
Պրոֆիլը www.national-football-teams.com կայքում(անգլ.)
Անդիական լեզուներ

Անդիական լեզուներ, իբերա-կովկասյան ընտանիքի հյուսիսային ճյուղի արևելյան լեզուների աբարական խմբի ենթախումբ, որի մեջ են մտնում՝ անդիերենը, բոտլիխերենը, ախվախերենը, գոդոբերիներենը, կարատիներենը, բագուլալերենը, տինդալերենը, ճամալալերենը։


== Դասակարգում ==
Շուլցը 2009-ին տվել է հետևյալ դասակարգումը՝

անդիերեն
ախվախ-տինդալական լեզուներ
ախվախերեն
կարատին-տինդալական լեզուներ
կարատիներեն
բոտլիխ-տինդալական լեզուներ
բոտլիխերեն
գոդոբերիներեն
ճամալալերեն
բագուլալ-տինդալական լեզուներ
բագուլալերեն
տինդալերեն


== Ծանոթագրություններ ==
959

959 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 959 թվականն է, 
X դարի 59-րդ տարին։


== Դեպքեր ==


== Ծնունդներ ==


== Մահեր ==
Երկսմբակավորներ

Երկսմբակավորները որոճող կաթնասունների տեսակների մեջ շուրջ 180 են, որոնք ներկայացնում են 6 ընտանիքներ։ Որոճողներն ունեն բարդ ստամոքս կազմված 4 մասից (գանձակ, ցանց, հազարաթերթերիկ և շրդան)։ Նրանց մարսողության պրոցեսում մեծ դեր է խաղում կերակրի ործկալը (կուլ տված կերակուրը նորից վերադառնում է բերան) և երկրորդ անգամ ծամելը (որոճալը), այդ պատճառով էլ կոչվում են որոճողներ։ Որոճողները ստորաբաժանվում են 6 ընտանիքների ընձուղտներ, մշկայծամներ, եղջերվիկներ, եղանաեղջյուրներ, եղջերուներ և սնամեջ եղջերավորներ (սնաեղջյուրներ)։


== Ընձուղտներ ==
Հայտնի է ընձուղտների 2 տեսակ ընձուղտ և օկապի։ Օկապիին անվանում են նաև անտառային ընձուղտ։ Ի տարբերություն օկապիի ընձուղտին անվանում են տափաստանային ընձուղտ։ Ընձուղտն աշխարհի ամենաբարձրահասակ կենդանին է։ Ունի մուգ լեզու, որի երկարությունը շուրջ կես մետր է։ Գլխի վրա ընձուղտն ունի երկու փոքրիկ եղջյուրներ, որոնք ծածկված են մաշկով։ Չնայած իր բարձր հասակին ընձուղտը վտանգի դեպքում կարող է վազել մինչև 55 կմ/ժ արագությամբ։ Ընձուղտները միմյանց հետ շփվում են ցածր հաճախականությամբ ձայներով, որոնք մարդու ականջը չի կարողանոում որսալ, ուստի կարծիք է առաջացել, թե ընձուղտն անձայն կենդանի։ Բայց իրականում այդպես չէ։ Օկապին ավելի նման է վագրաձիու, քան ընձուղտի։ Ունի մոտ 230 կգ քաշ, շուրջ 2 մ երկարություն և մոտ 1,6 մ բարձրություն (մնդավի մասում ողնաշարի ամենաբարձր կետում)։ Խոտակեր կենդանի է։ Օկապիի լեզուն այնքան երկար է, որ նրանով կարողանում է լվանալ աչքերը։ Օկապին հանդիպում է միայն Աֆրիկայում Կոնգո (նախկինում Զաիր) պետության անտառներում։ Կյանքի տևողությունը մոտ 30 տարի է։


== Մշկայծյամներ ==
Մշկայծամների ընտանիքը կազմված է մշակայծյամի (կաբարգա) 7 տեսակներից, որոնք ապրում են Ասիայում (Չինաստան, Հնդկաստան, Սիբիր)։ Կենդանու անվանումից պարզ է, որ նա արտադրում է մուշտ։ Հենց մուշկի համար էլ որսում են նրանք։ Մշայծյամի մուշկը թանկ է, օգտագործվում է դեղագործության մեջ։ Ասիացիներն այդ մուշկին բազմաթիվ բուժիչ և օգտակար հատկություններ են վերագրում։


== Եղջերվիկներ ==
Եղջերվիկների ընտանիքը կազմված է եղջերվիկների շուրջ 10 տեսակներից, որոնք ապրում են Ասիայում և Աֆրիկայում։ Որոճողների մեջ ամենապարզունակ կենդանիներն են, եղջյուրներ չունեն, մարմնի երկարությունը մինչև 80 սմ է, քաշը 2-15 կգ։ Ապրում են բույսերով, պտուղներով, միջատներով, ձկներով ու խեցգետնով, մանր կրծողներով։


== Եղանաեղջյուրներ ==
Եղանաեղջյուրների ընտանիքի միակ ներկայացուցիչը ամերիկյան եղանաեղջյուրն է, որն ապրում է Հյուսիսային Ամերիկայում։ Նախկինում այս կենդանուն համարում էին այծքաղի տեսակ և ընդգրկում սնամեջ եղջերավորների ձևի հետ։ Եղջյուրներ ունի նաև էգը (ավելի փոքր)։ Եղջյուրը կազմված է ոսկրե արմատից, որի վրա աճում է եղջերային պատյանը։ Ամեն տարի եղջերային պատյանն ընկնում է և կրկին աճում ոսկրե արմատի վրա։ Եղանաեղջյուրը բավական արագավազ կենդանի է, վազքի արագությամբ զիջում է միայն հեպարդին։ Կարող է զարգացնել մինչև 67 կմ/ժ արագություն միաժամանակ կատարելով 5-6 մետրանոց ցատկեր։ Արագության ռեկորդը 88,5 կմ/ժ է։ Այդ արագությունը եղանաեղջյուրը կարող է պահպանել շուրջ 4 րոպե (այսինքն մոտ 5-6 կմ)։ Սովորաբար եղանաեղջյուրի տեղաշարժման արագությունը մոտ 50 կմ/ժ է։ Նման խելահեղ արագության պատճառով այս կենդանուն անվանել են պրերիաներ «ուրվական»։
Սուրբ Սարգիս եկեղեցի (Շավարշավան)

Անվան այլ կիրառումների համար տե՛ս՝ Սուրբ Սարգիս եկեղեցի (այլ կիրառումներ)Նոյեմբերյանի Շավարշավան (մինչև 1964 թ.՝ Կոթիգեղ) գյուղը գտնվում է քաղաքից հարավ-արևելք՝ 21 կմ հեռավորությամբ, ձորերով ու ձորակներով կտրտված, անհանգիստ ռելիեֆ ունեցող վայրում։ Անունն ստացել է ի պատիվ այդտեղ ծնված հեղափոխական, կուսակցական և պետական գործիչ Շավարշ Ամիրխանյանի։ Գյուղի մերձակայքը հարուստ է միջնադարյան ճարտարապետական-հնագիտական հուշարձաններով (եկեղեցիներ, ամրոցներ, գյուղատեղեր, գերեզմանոցներ, խաչքարեր և այլն)։ Դրանցից կարևոր է Սբ. Սարգիս վանքը, որը գտնվում է գյուղից 10 կմ արևելք՝ լեռնաբազուկներից մեկի գագաթին, պատմական Գուգարք նահանգի Կանգարք գավառի տարածքում (ներկայումս Ադրբեջանի Ղազախի շրջանում)։ Վանքը իր բարձր դիրքով իշխում է շրջակա տարածքի վրա և տեսանելի է շատ հեռուներից։ Այն ներկայումս բաղկացած է իրար կից զույգ եկեղեցիներից և հյուսիսարևելյան մասում՝ 1 մ հեռավորությամբ գտնվող մատուռից։ Հարավային եկեղեցին գմբեթավոր է, ունի արտաքուստ ուղղանկյուն (4,85 x 5,86), ներքուստ խաչաձև հատակագիծ։ Արևելյան խաչաթևը կիսաշրջանագծային է, մյուսները՝ ուղղանկյուն, փոքր խորությամբ։ Գմբեթը հենվում է գմբեթատակ ուղղանկյան (2,7 x 2,2 մ) անկյունային մասերը միացնող կիսաշրջանագծային կամարների վրա։ Անցումը կլոր թմբուկին իրականացված է առագաստների օգնությամբ, միակ մուտքը՝ եզերված պարզ տրամատ ունեցող, վերևից կիսաշրջանագծային եզրակալով, հարավից է։ Ուղղանկյուն բարավորը շրջանակված է զարդաքանդակների գոտիով, որից ներս՝ ողջ մակերևույթը պատած է եղել արձանագրությամբ (ներկայումս ամբողջովին եղծված և անընթեռնելի)։ Հարավային ճակատի արևելյան կողմում ողջ բարձրությամբ նկատելի է պատի նորոգված լինելը։ Բարավորն իր քարատեսակով (մուգ շագանակագույն ֆելզիտ) տարբերվում է հուշարձանների քարից (սրբատաշ կաթնագույն կրաքար) և ենթադրելի է, որ տեղադրվել է հետագայում՝ նորոգման ժամանակ։ Բարավորը շրջանակող շրջանակող զարդաքանդակները ևս մատնում են նրա ուշ շրջանի պատկանելը։ Ս. Ջալալյանը մասնակիորեն բերում է արձանագրությունը, որից երևում է, որ այն վերաբերել է «խախտեալ եկեղեցու» նորոգմանը։ Անցյալ դարավերջի հեղինակ Ս. Բարխուդարյանը տեղեկացնում է 1838 թ. Կոթի գյուղացի Արզուման-Տեր-Սարգսյանի կողմից վանքի նորոգվելը, ըստ երևույթին, օգտվելով հենց այդ արձանագրությունից։
Վիե Ռուֆեկ

Վիե Ռուֆեկ (ֆր.՝ Vieux-Ruffec), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 105 մարդ, բնակչության խտությունը` 8.24 մարդ/կմ²։ Բնակավայրը զբաղեցնում է 12.75 կմ² տարածք։


== Աշխարհագրություն ==
Գտնվում է Փարիզ քաղաքից 350 կմ հարավ-արևմուտք, Պուատիե քաղաքից` 65 կմ հարավ, Անգուլեմ քաղաքից` 45 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 67 աշխատունակ (15-64 տարեկան) բնակիչ, որոնցից ակտիվ էին 39-ը, իսկ ոչ ակտիվները` 28։ Ակտիվության ցուցանիշը կազմում է 58,2 %։ 39 աշխատունակ մարդկանցից աշխատել է 37 անձ (19 տղամարդ և 18 կին)։ Գործազուրկ են եղել 2 անձ (1 տղամարդ և 1 կին)։ 28 անաշխատունակներից 6-ը եղել են աշակերտներ կամ ուսանողներ, 11-ը` թոշակառուներ, իսկ 11-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դրամա (քաղաք)

Դրամա (հուն․՝ Δράμα), քաղաք Հունաստանում, որը գտնվում է Արևելյան Մակեդոնիայում։ Քաղաքի դարավոր պատմությունը, բազմաթիվ ճարտարապետական հուշարձաններն են ։ Ըստ 2001 թվականի մարդահամարի Դրամայի բնակչությունը կազմում է 42 501 մարդ։


== Պատմությունը ==

Հռոմեական ժամանակներում հայտնի էր որպես Դրամա Դրավիսկոս հունական. Δραβήσκος, և դա կարևոր առևտրային կենտրոն և ռազմական ճամբար էր, Էգնատիեվոյ ճանապարհի մոտ։ Դրաման լավ է մատակարարվում ջրով լեռնային աղբյուրներից։ Մեկ տարբերակի անունը գալիս է բառի ԳիԴրամա (հունական Γηδράμα - Ջրի)։ Քաղաքը գտնվում է այն նույն վայրում, որտեղ հնում։

Սկսած 20-րդ դարի վերջից քաղաքն ունեցել է բազմազգ բնակչություն։ 1900 թ. Վասիլա Կինչեվա «Մակեդոնիայի Ազգագրության և վիճակագրությունը» ցույց է տալիս, 6.3 հազար հայերով բնակեցված քաղաքը, թուրքերին 1.5 հազար հույներ, 350 բուլղարական քրիստոնյաներ, 300 հանքերի 240 գնչուներ, 150 հրեաներ, 50 չերքեզներ  և 150  ուրիշներ : Նախքան Բալկանյան պատերազմների դա նաև կարևոր տնտեսական կենտրոն է։ Դրաման օկուպացվել է բուլղարական զորքերի Բալկանյան առաջին պատերազմում, և մտել է Հունաստանի Երկրորդ Բալկանյան պատերազմում։ Այնուհետև 1941-1944 թթ էր կրկին օկուպացված է Բուլղարիայի Գերմանիայի դաշնակից լինելը։ 1941 թ., սեպտեմբերի 29-ին, հետո վաղաժամ ապստամբության նախաձեռնած հունական կոմունիստների, բուլղարական օկուպանտները գնդակահարել են մոտ 2 հազար բնակիչների Դրամայում։


== Տնտեսություն ==
Ոչ վաղ անցյալում Դրամայի տնտեսության տեքստիլ արդյունաբերությունը ռեկորդային էր։ Սակայն, այդ արդյունաբերությունը փակվել է։ Դրամա է նաև ժամանակ ամենամյա փառատոնի կարճամետրաժ ֆիլմերը։ [1]


== Պատկերասրահ ==

		
		
		


== Ծանոթագրություններ ==
(3619) Նաշ

(3619) Նաշ (անգլ.՝ Nash), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,38881 ա. մ., առավելագույնը մոտենում է 1,8203 ա. մ. հեռավորության վրա և հեռանում 2,9573 ա. մ.։ Արեգակի շուրջ մեկ ամբողջական պտույտ է կատարում 1348,56 երկրային օրվա ընթացքում, իր ուղեծրով շարժվելով միջինում 0,266951 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,05° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3619) Նաշ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հառիճի դպրոց

Հառիճի դպրոց, գործել է Հառիճ գյուղի (այժմ՝ ՀՀ Շիրակի մարզում) համանուն վանքում։ Հառիճի դպրոցի գործունեության մասին մինչև 1850-ական թթ. հավաստի տվյալներ չկան։ 1856-1857 թվականներին Հառիճավանքում բացվել է կիսագիշերօթիկ դպրոց։ 1872 թվականին ունեցել է 63 աշակերտ։ 1888 թվականին եղել է երկդասյան դպրոց՝ 5 բաժանմունքով։ 1896թվականին ցարական կառավարությունը փակել է, 1907 թվականին վերաբացվել է Հառիճ գյուղում՝ որպես երկսեռ ծխական դպրոց, 1913-1914 ուսումնական տարում դարձել է 6-ամյա, ապա՝ միջնակարգ։ 1887-1889 թվականներին Հառիճի դպրոցում սովորել է Ավետիք Իսահակյանը։
Բուտովկա (ավան, Զմիյովի շրջան)

Անվան այլ կիրառումների համար տե՛ս՝ ԲուտովկաԲուտովկա (ուկրաիներեն՝ Бутівка), ավան Ուկրաինայի Խարկովի մարզի Զմիյովի շրջանում։ Հիմնադրվել է 1680 թվականին։
2001 թվականի տվյալներով Բուտովկա ավանում բնակվում էր 421 մարդ։ Բնակավայրը զբաղեցնում է 0,71 կմ² տարածք։ Բնակչության խտությունը կազմում էր 592,96 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Դոլար (այլ կիրառումներ)

Դոլար, կարող է վերաբերել՝

Դոլար - լայնորեն տարածված դրամական միավորի անվանում
Դոլար - մունիցիպալիտետ Իսպանիայում
Դոլար - քաղաք Շոտլանդիայում
Դոլար - առավելապես ամերիկյան և բրիտանական ազգանուն
Անդրիս Նելսոնս

Անդրիս Նելսոնս (լատիշ․՝ Andris Nelsons, նոյեմբերի 18, 1978(1978-11-18), Ռիգա, Լատվիական ԽՍՀ, ԽՍՀՄ), լատվիացի և ամերիկացի դիրիժոր, Բոստոնի սիմֆոնիկ նվագախմբի երաժշտական տնօրեն, Լայպցիգի Գևանդհաուզի կապելմայստեր.


== Կենսագրություն ==
Ծնվել է 1978 թվականի նոյեմբերի 18-ին , Լատվիայի մայրաքաղաք Ռիգայում, երաժիշտների ընտանիքում։ Նրա մայրը Լատվիայում հիմնել է վաղ ժամանակների երաժշտության առաջին անսամբլը, իսկ հայրը երգչախմբի դիրիժոր էր, թավջութակահար և երաժշտության ուսուցիչ։ Երբ տղան հինգ տարեկան էր, մայրը նրան տարել է Վագների «Տանհոյզեր» օպերայի ներկայացմանը, որն Անդրիսի վրա հսկայական տպավորություն է գործել։ Դեռ մանուկ հասակում Նելսոնսը սովորել է դաշնամուր նվագել, իսկ 12 տարեկանից՝ նաև փողհարել։
2003 թվականին դարձել է Լատվիայի ազգային օպերայի գլխավոր դիրիժորը և չորս տարի վարել է այդ պաշտոնը, այնուհետև նվագավարության և երգչախմբավարության դասեր է վերցրել Ալեքսանդր Տիտովից, Մարիս Յանսոնսից, Յորմա Պանուլայից։
2006—2009 թվականներին ղեկավարել է Հյուսիսարևմտյան Գերմանիայի ֆիլհարմոնիկ նվագախումբը, 2008-ին՝ Բիրմինգհեմի սիմֆոնիկ նվագախումբը։ Ելույթ է ունեցել Լյուցեռնի ամառային և Բայրեյթի երաժշտական փառատոներում։
2013 թվականի մայիսի 16-ին նշանակվել է Բոստոնի սիմֆոնիկ նվագախմբի գլխավոր դիրիժոր։
Արդեն մի շարք նվագախմբային կատարումներ է ձայնագրել։ Հիշարժան են հատկապես Իգոր Ստրավինսկու, Պյոտր Չայկովսկու, Ռիխարդ Շտրաուսի ստեղծագործությունների նրա ինքնատիպ ու տպավորիչ մեկնաբանություն-մատուցումներով ձայնագրությունները։


== Ծանոթագրություններ ==
ՅուԹյուբում ամենից շատ դիտված տեսահոլովակների ցանկ

Այս ցանկում ընդգրկված են ՅուԹյուբում 30 ամենաշատ դիտված տեսահոլովակները։
2017 թվականի հուլիսի տվյալներով՝ 69 տեսահոլովակ ունի մեկ միլիարդից ավելի դիտում։ Դրանցից տասնհինգ ունեն երկու միլիարդից ավելի դիտում։ Ամենաշատ դիտումներ ունեցող տեսահոլովակը՝ «See You Again»:
Ամենաարագը մեկ միլիարդ դիտում հավաքած հինգ տեսահոլովակներն են՝ «Hello» (87 օր), «Despacito» (97 օր), «Shape of You» (97 օր), «Sorry» (137 օր) և «Chantaje» (140 օր)։
Երկու միլիարդ դիտում ամենաարագը հավաքած հինգ տեսահոլովակներն են՝ «Despacito» (154 օր), «Sorry» (394 օր), «See You Again» (515 օր), «Hello» (620 օր) և «Gangnam Style» (684 օր)։


== Ամենադիտված տեսահոլովակներ ==
     Ոչ երաժշտական տեսահոլովակ


== Ծանոթագրություններ ==
Զիլյարա

Զիլյարա (ֆր.՝ Zigliara), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Տարավո Օրնանո կանտոնի կազմի մեջ։ Հանդիսանում է Սարտեն շրջանը։
Համայնքի INSEE կոդ՝ 2A360։


== Բնակչություն ==
Համայնքի բնակչությունը 2008 թվականին կազմում էր 138 մարդ։


== Տնտեսություն ==
2007 թվականի տվյալներով 74 աշխատունակ տարիքի մարդկանցից (15-64 տարեկան) 39-ը տնտեսապես ակտիվ էին, 35-ը անգործունակ (ակտիվության ցուցանիշը 52,7 %, 1999 թվականին եղել է՝ 61,2 %)։ 39 աշխատունակ բնակիչներից 38-ը աշխատում էին (22 տղամարդ և 16 կին), անաշխատանք էին 1-ը (տղամարդ)։ 35 անգործունակ մարդկանցից 3-ը աշակերտներ կամ ուսանողներ են, 14-ը թոշակառու, 18-ը անաշխատունակ էին այլ պատճառներով։
2008 թվականին կոմունայում հաշվվել են 67 հարկատու տնտեսություններ, որտեղ ապրել է 129 մարդ։ Միջին եկամուտը մեկ մարդու հաշվով կազմել է 18 565 եվրո։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Զիլյարա» (ֆրանսերեն)։ Արխիվացված օրիգինալից 2012-05-16-ին։ Վերցված է 2011-09-18 
«Զիլյարա» (ֆրանսերեն)։ cassini.ehess.fr։ Արխիվացված օրիգինալից 2013-02-12-ին։ Վերցված է 2013-02-10
Շախտիշ

Շախտիշ (ռուս.՝ Шахтыш), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սուխոնա գետի աջ ափում՝ 312 կմ հեռավորության վրա։ Գետի երկարությունը 17 կմ է։ Ակունքը գտնվում է ճահճուտներում, Տոտմից 32 կմ հարավ-արևմուտք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000007902
Հիդրոլոգիական ուսումնասիրությունների կոդը - 103000790
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Երկրի մանթիա

Երկրի մանթիա, Երկրի միջուկի և երկրակեղևի միջև գտնվող «կարծր» պատյանը։ Ունի շերտային կառուցվածք, բաժանվում է ստորին և վերին մանթիայի։ Երկրակեղնի տակ, մայր ցամաքների սահմաններում մինչև 80–100 կմ խորությունը և օվկիանոսային պլատֆորմների սահմաններում մինչն 50 կմ խորությունը, Երկրի մանթիան պինդ սիլիկատային նյութ է և կոչվում է սուբստրատ։ Վերջինիս տակ, մինչև 400 կմ խորություն, նյութը կիսահեղուկ է և կոչվում է Գութենբերգի շերտ կամ աստենոսֆերա։ Ավելի խոր՝ մինչն 900 կմ, սահմանազատվում է վերին մանթիայի երրորդ, ավելի խիտ շերտը (Գոլիցինի շերտ)։ Ստորին մանթիան տարածվում է 900–2900 կմ խորություններում և համեմատաբար համասեռ է։ Երկրի մանթիաում կուտակված է Երկրի զանգվածի 67% –ը և ծավալի 83%-ը։ Ենթադրվում է, որ Երկրի մանթիան հիմնականում կազմված է O, Si, Mg և Fe տարբեր կառուցվածքային խտության միացություններից, որոնք սինթեզվում են գերբարձր ճնշումների տակ։


== Տես նաև ==
Երկիր
Վահագն Դեմիրճօղլյան

Վահագն Ստեփանի Դեմիրճօղլյան (ապրիլի 12, 1875(1875-04-12), Ախալքալաք, Թիֆլիսի նահանգ, Կովկասի փոխարքայություն, Ռուսական կայսրություն - հուլիսի 1, 1938(1938-07-01), Երևան, Հայկական ԽՍՀ, ԽՍՀՄ), հայ քիմիկոս, մանկավարժ, նկարիչ, քանդակագործ։
Դերենիկ Դեմիրճյանի հորեղբոր որդին։


== Կենսագրություն ==
Վահագն Դեմիրճօղլյանը ծնվել է 1875 թվականի ապրիլի 12 (24)-ին, Ախալքալաքում։ Սովորել է Էջմիածնի Գևորգյան ճեմարանում։ 1896 թվականին ավարտել է Թիֆլիսի Ներսիսյան դպրոցը։ Դասավանդել է նույն դպրոցում։ Շուրջ 10 տարի հոգևոր ծառայություն է իրականացրել Արդահանում։ Վահագն Դեմիրճօղլյանը՝ (1875-1938)՝ ապագայի գիտնական, քիմիկոս-ատոմիստը, 1924 թվականից ապրել է Երևանում։ «Արժեքականությունն ըստ քիմիական տարրերի առաջացման իմ տեսության» (1914 թվական, ռուսերեն, վիմատիպ) գրքում ներկայացրել է արժեքականության էլեկտրոնային բնույթի իր տեսակետը, համաձայն որի՝ քիմիական միացություն առաջացնելու ատոմի հատկությունը պայմանավորված է իներտ գազի ատոմի նման կայուն էլեկտրոնային կոնֆիգուրացիա ձեռք բերելու հակումով։
Առաջարկել է իզոտոպիայի երևույթի մեկնաբանությունը, իզոտոպներն անվանել «տարատեսակ» կամ «Աննորմալ զարգացած» քիմիական տարրեր։ «Արժեքականությունը և ատոմների կառուցվածքը» (1926 թվական, ռուսերեն) գրքում Դեմիրճօղլյանը ամբողջացրել է արժեքականության և ատոմի կառուցվածքի մասին պատկերացումները։
Դեմիրճօղլյանը թողել է քնարական բանաստեղծությունների մի քանի տետր, զբաղվել է նկարչությամբ, իսկ քանդակներից մեկը՝ հայ արքաների մարմարե խորաքանդակը պահվում է Լուվրի թանգարանում։


== Գրականություն ==
Այվազյան Հ., Վահագն Դեմիրճօղլյան (1875-1938), տես Նշանավոր ճեմարանականներ, Ս. Էջմիածին, 2005, էջ 233-241։


== Ծանոթագրություններ ==
Պիևե դի Կադորե

Պիևե դի Կադորե (իտալ. Pieve di Cadore), քաղաք Իտալիայում, գտնվում է Վենետո մարզում, Բելունո գավառում։
Բնակչությունը կազմում է 3833 մարդ, Բնակչության խտությունը 58 մարդ/կմ²։ Զբաղեցնում է 66 կմ² տարածք։ Փոստային ինդեքս - 32044։ Հեռախոսային կոդ - 0435։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական կայք Archived 2014-12-21 at the Wayback Machine. (իտալ.)


== Ծանոթագրություններ ==
Կոտյուրժինցի (գյուղ, Կրասիլովի շրջան)

Անվան այլ կիրառումների համար տե՛ս՝ ԿոտյուրժինցիԿոտյուրժինցի (ուկրաիներեն՝ Котюржинці), գյուղ Ուկրաինայի Խմելնիցկիի մարզի Կրասիլովի շրջանում։
2001 թվականի տվյալներով Կոտյուրժինցի գյուղում բնակվում էր 383 մարդ։ Բնակավայրը զբաղեցնում է 2342 կմ² տարածք։ Բնակչության խտությունը կազմում էր 163,54 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քամիները Հայաստանի տարածքում

Քամիները Հայաստանի տարածքում, Հայաստանի տարածքին բնորոշ է քամու փոփոխական ռեժիմը։ Տարվա ընթացքում գերիշխում են հիմնականում արևմտյան օդային հոսանքները։ Սակայն լեռնային ռելիեֆի պայմաններում, հատկապես ցածրադիր վայրերում, օդային հոսանքները շեղվում են իրենց նախնական ուղղությունից։ Օդային հոսանքների արևմտյան ուղղությունը շուրջ տարին պահպանվում է միայն 2500-3000 մ-ից բարձր լեռներում։
Հայաստանի տարածքին բնորոշ են բրիզը, ֆյոնը և լեռնային-հովտային քամիները։


== Բրիզ ==
Բրիզն առաջանում է հիմնականում անտիցիկլոնային պարզ եղանակներին՝ Սևանա և Արփի լճերի, Ապարանի և մյուս խոշոր ջրամբարների ափերին։ Սևանա լճի ավազանում (հատկապես՝ Մասրիկի դաշտում) դիտվում է ապրիլ-հոկտեմբերին։ Լճից փչող բրիզի արագությունը մինչև 1,8 մ/վ է, ցամաքից փչողինը՝ մինչև 2,4 մ/վ (լեռն, քամու ազդեցությամբ)։


== Ֆյոն ==
Ֆյոնը բնորոշ է Աղստևի հովտին, Սևանա լճի ավազանին (հատկապես՝ Գավառի շրջակայքում) և Ջանգեզուրին։ Այն առավել ցայտուն է արտահայտված Սևանա լիճ-Աղստևի հովիտ հատվածում, որի ազդեցությամբ Դիլիջանում և Իջևանում ձմռանն օդի հարաբերական խոնավությունն ավելի ցածր է, քան ամռանը։ Եղել են դեպքեր, երբ մի քանի ժամվա ընթացքում ֆյոնի հետևանքով օդի ջերմաստիճանը բարձրացել է 15-20 °C-ով։ Եթե դա տեղի է ունենում վաղ գարնանը, լեռներում սկսվում է բուռն ձնհալ, որի հետևանքով սկսվում են գետերի աղետաբեր հորդացումներ։


== Լեռնահովտային քամիներ ==
Լեռնահովտային քամիները Հայաստանում դիտվում են գրեթե ամենուր, հատկապես ամռանը՝ պարզկա եղանակին։ Լավ արտահայտված են Արարատյան գոգավորությունում, դիտվում են ամբողջ տարվա ընթացքում, ուժեղանում հունիս-սեպտեմբերին. արագությունը՝ 3-20 մ/վ, իսկ հովտային քամին սկսվում է առավոտյան. կեսօրին արագությունը հասնում է առավելագույն արժեքին։ Երեկոյան (մոտավորապես ժամը 18-19-ին) սկսվում է լեռնային քամին, որը ժամը 22-23-ին հասնում է առավելագույն արագության։ Երևանում սկսվում են մայրամուտից առաջ՝ ժամը 16-17-ին. ամռանը դրանց շնորհիվ գիշերները համեմատաբար զով են, և մեծանում է օդի ջերմաստիճանի օրական տատանման լայնույթը։


== Արագությունը ==
Մթնոլորտի մրրկային (տուրբուլենտ) շարժման հետևանքով Հայաստանում քամու արագությունն ու ուղղությունը փոփոխական են։ Բաց տեղանքում դրանց տարեկան միջին արագությունը, ըստ բարձրության, ավելանում է. հյուսիսարևելյան շրջաններում, Արարատյան գոգավորությունում և Զանգեզուրում այն 2 մ/վ է, բարձրլեռնային շրջաններում ու Սևանի ավազանում՝ 2-5 մ/վ։
Հանրապետության ցածրադիր շրջաններում, Շիրակի դաշտում և Արարատյան գոգավորությունում քամու առավելագույն արագություն դիտվում է ամռանը, Սևանի ավազանում, բարձրլեռնային և հյուսիսարևելյան շրջաններում ու լեռնանցքներում՝ ձմռանը։ Օրվա ընթացքում առավելագույն արագությունը դիտվում է կեսօրին, նվազագույնը՝ առավոտյան, իսկ լեռնահովտային շրջանառության վայրերում՝ երեկոյան և գիշերը (Երևան, Եղվարդ և այլն)։ Ուժեղ քամիներով օրերի թիվը Մեղրիում 1 է, Գյումրիում՝ 84, Սիսիանի լեռնանցքում՝ 134, և այլն։ Հիմնականում լինում են ձմռանը՝ մթնոլորտային ցուրտ ճակատների ու ցիկլոնների անցման ժամանակ, և ամռանը՝ լեռնահովտային շրջանառության ակտիվ զարգացման պայմաններում։
ՀՀ լեռնատափաստանային հողեր

ՀՀ լեռնատափաստանային հողեր, կազմում են ՀՀ տարածքի 13,3%-ը (346 հազար հա), հիմնականում զբաղեցնում են Հայկական հրաբխային բարձրավանդակի և Փոքր Կովկասի լեռնաշղթաների 2200-3700 մ բարձրությունները։
Այստեղ հողագրունտների ցածր ջերմաստիճանը և ուժեղ խոնավացումը նպաստել են գաճաճ, ուժեղ ճիմ առաջացնող հացազգի տարախոտային և ընդավոր բուսական խմբավորումների զարգացմանը, որտեղ բուսական մնացորդների թույլ հանքայնացումը նպաստել է ոչ հզոր տորֆացած շերտի և թույլ խտացված հումուսանյութերի ուժեղ կուտակմանը։ 


== Օգտագործում ==
Լեռնամարգագետնային հողերի մեծ մասի բուսածածկը հիմնականում օգտագործվում է անասնապահության համար՝ որպես ամառային կերի բազա։ Այդ հողերի 31,2%-ը խիստ քարքարոտության, տրոհվածության, էրոզացվածության և թերի ջրարբիացման հետևանքով լիարժեք չի օգտագործվում գյուղատնտեսության մեջ։ Լեռնամարգագետնային հողեի հումուսի պարունակությունը 13-20% է, ունեն թեթև մեխանիկական կազմ ու փխրուն կառուցվածք, միջինից ցածր կլանունակություն (15-20 մգ/էկվ) և թթվային ռեակցիա (pH=4,8-5,5), բարենպաստ ջրաֆիզիկական հատկություններ։
Մոնտե Կոլոմբո

Մոնտե Կոլոմբո (իտալերեն՝ Monte Colombo), կոմունա Իտալիայի Էմիլիա Ռոմանիա մարզի Ռիմինի գավառում։ Բնակչությունը կազմում է 1896 մարդ, բնակչության խտությունը՝ 172 մարդ/կմ² մակերես։ Զբաղեցնում է 11 կմ² մակերես։ Փոստային ինդեքս՝ 47040, հեռախոսային կոդ՝ 0541։
Մոնտե Կոլոմբոն սահմանակից է Կորիանո, Ջեմանո, Մոնտեսկուդո, Սան Կլեմենտե համայնքներին։

Կոմունայի հովանավորն է Սուրբ Մարտին Տուրը։ Տոնը նշվում է նոյեմբերի 11-ին։
Ղուլը

Ղուլը, 1927 թվականին Հայֆիլմ կինոստուդիայի նկարահանած համր գեղարվեստական ֆիլմ, Միքայել Մանվելյանի «Սուրբ Գևորգի ղուլը» վիպակի էկրանավորումն է։


== Սյուժե ==
Քաղաքացիական պատերազմի ժամանակ իրար կորցրած քույր ու եղբայր տարիներ անց գտնում են միմյանց։ Ֆիլմի ցուցադրումը Հայաստանում արգելված էր հասարակաց տան տեսարանների պատճառով։


== Դերերում ==
Թագուհի (Հասմիկ) Հակոբյան – Նեկտար
Բ. Մադաթովա – Անիկ
Նինա Մանուչարյան – Եղսան
Ավետ Ավետիսյան – Օնիկ
Խրիստաֆոր Աբրահամյան – ոստիկան
Միքայել Գարագաշ – առևտրական
Արամ Ամիրբեկյան – Սարգիս
Լ. Սահակյան – Գևո
Երանուհի Ադամյան -


== Ստեղծագործական խումբ ==
սցենարի հեղինակ - Միքայել Մանվելյան, Արկադի Յալովոյ
բեմադրող ռեժիսոր / բեմադրող օպերատոր - Արկադի Յալովոյ (տիտրերում՝ Յալովի)
բեմադրող նկարիչ - Մ. Սուրգունով
2-րդ ռեժիսոր - Ա. Դանիելյան
գլխավոր ադմինիստրատոր - Միքայել Գարագաշ


== Հղումներ ==
«Ղուլը»․ Հայ կինոյի առաջին արգելված ֆիլմը
«Ղուլը» ֆիլմը «Հայկական կինո» կայքում
Ջոն Քլեյթոն Ադամս

Ջոն Քլեյթոն Ադամս (անգլ.՝ John Clayton Adams, 1840[…], Edmonton, Էնֆիլդ, Մեծ Լոնդոն, Անգլիա, Մեծ Բրիտանիայի և Իռլանդիայի միացյալ թագավորություն - հունիսի 20, 1906(1906-06-20), Լոնդոն, Մեծ Բրիտանիայի և Իռլանդիայի միացյալ թագավորություն), անգլիացի նկարիչ, բնանկարիչ։


== Կենսագրություն ==
Ծնվել է 1840 թվականին։ Ընտանիքի երկրորդ որդին էր։ Գեղանկարչության արվեստը նա սովորել է Լոնդոնի համալսարանական քոլեջին կից Բլումսբերիի գեղարվեստի դպրոցում։ Նաև սովորել է Վիլյամ Վիլտյո Ֆեննի մոտ։ 19 տարեկանում առաջին անգամ իր աշխատանքները ցուցադրել է Լոնդոնի գեղարվեստի թագավորական ակադեմիայում։ 
1863-1893 թվականներին այնտեղ ցուցադրվել է նրա 75 կտավ, ևս 25 նկար ցուցադրել է Բրիտանացի նկարիչների թագավորական համայքնում (անգլ.՝ (Royal Society of British Artists)): 
Իր աշխատանքներից շատերում նկարիչը պատկերել է Անգլիայի հարավային շրջանների տեսարանները։ Ջոն Ադամսի նկարներում սիրելի շարքեր են բերքահավաքը պատկերող նկարները։ 
Նկարչի բնանկարներն առանձնանում էին բարձր տեխնիկայով, հարուստ գունային ներկապնակի օգտագործմամբ և զգայուն լուսային մշակմամբ։ Նրա նկարների մեծ մասն ստորագրված են որպես «Ջ. Քլեյթոն Ադամս»։ 
Նկարիչը մահացել է 1906 թվականին, Լոնդոնում։ 
Այժմ Ջոն Քլեյթոն Ադամսի նկարները գտնվում էն Մեծ Բրիտանիայի մի շարք պատկերասրահներում։


== Պատկերասրահ ==

		


== Ծանոթագրություններ ==


== Արտաքին հղումներ ==
Ջ. Ադամսի նկարները
Լի Փիլ Մո

Լի Փիլ Մո (հունիսի 26, 1974(1974-06-26), Սեուլ, Հարավային Կորեա), հարավկորեացի դերասան։ Խաղացել է հարավկորեական «Ով ես դու․ Դպրոց 2015» դորամայում (հեռուստասերիալ)։


== Առաջադրումներ և մրցանակներ ==


== Ծանոթագրություններ ==


== Արտաքին հղումներ ==
Lee Pil-mo (անգլ.) Internet Movie Database կայքում
Երևանի մաթեմատիկական մեքենաների գիտահետազոտական ինստիտուտ

Երևանի մաթեմատիկական մեքենաների գիտահետազոտական ինստիտուտը (ԵրՄՄԳՀԻ) գիտահետազոտական կենտրոն է Երևանում։ ԵրՄՄԳՀԻ-ն Խորհրդային Միության առաջատար գիտահետազոտական և զարգացման ինստիտուտներից է եղել, որը մի շարք բարձր տեխնոլոգիական ոլորտների, ինչպես փոքր և միջին չափի համակարգիչները և բարձր հուսալիությամբ հաշվողական համալիրների ստեղծման, առաջատարներից է հանդիսացել։


== Պատմություն ==
Ինստիտուտը հիմնվել է 1956 թվականին ըստ ԳԱԱ-ի նախաձեռնության և ՀՍՍՀ կառավարության հատուկ որոշմամբ։ Մինչ 1990 թվականի վերջերը ինստիտուտն ունեցել է 7000 հոգի աշխատակազմ, և տեղեկատվական համակարգերի նախագծման և զարգացման ոլորտում համարվել երկրորդը Խորհրդային Միության կազմում։
Երևանի մաթեմատիկական մեքենաների գիտահետազոտական ինստիտուտը (ԵրՄՄԳՀԻ) հիմնադրվել է 1956 թ.։ Նրա գործունեության հիմնական ուղղություններն են եղել էլեկտրոնային հաշվիչ մեքենաների (ԷՀՄ), համալիրների, ինչպես նաև ընդհանուր և հատուկ նշանակության ավտոմատ կառավարման համակարգերի մշակումը և ներդրումը տնտեսության մեջ։ Ինստիտուտը իր երկարամյա գործունեության ընթացքում մշակել և ներդրել է չորս սերնդի ԷՀՄ-ներ, համալիրներ և ավտոմատ կառավարման համակարգեր։ Հայաստանի անկախության ձեռքբերումից հետո ԵրՄՄԳՀԻ-ն իր գիտատեխնիկական ներուժն ուղղել է հանրապետության խնդիրների լուծմանը և կուտակել է կառավարման և ինֆորմացիոն համակարգերի նախագծման ու ներդրման մեծ փորձ։ Ինստիտուտում այսօր աշխատում են հաշվողական համակարգերի, մաթեմատիկական ապահովության և էլեկտրոնիկայի բարձր որակավորմամբ մասնագետներ։


== Գործունեություն ==
ԵրՄՄԳՀԻ աշխատանքների ներկայիս հիմնական ուղղություններն են՝

Լայն կիրառման ինֆորմացիոն համակարգերի և ավտոմատ կառավարման համակարգերի նախագծում և ներդրում
Մասնագիտացված համալիրների տեխնիկական միջոցների ղեկավարման ավտոմատացում
Անալիտիկ ինֆորմացիոն-ղեկավարման համակարգերի նախագծում և ներդրում
Ավտոմատացման միջոցների շարժական և ստացիոնար իրագործման տիպային համալիրների նախագծում և մատակարարում
Հատուկ սարքավորումների նախագծում և մատակարարում
Հատուկ նշանակության ռադիոէլեկտրոնային տեխնիկայի վերանորոգում և մոդեռնիզացումԱյսօր ինստիտուտը Հայաստանի սեփականությունը չի հանդիսանում ու աշխատողների քանակը 160-ից ավել չի։


== Աղբյուրներ ==


== Արտաքին հղումներ ==
Երևանի մաթեմատիկական մեքենաների գիտահետազոտական ինստիտուտի պաշտոնական կայք Archived 2011-05-28 at the Wayback Machine.
Բուլամիր

Բուլամիր, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
(6426) Վանիսեկ

(6426) Վանիսեկ (անգլ.՝ Vanysek), աստերոիդ աստերոիդների հիմնական գոտում։ Հայտնաբերվել է 1995 թվականի մարտի 2-ին Միլոշ Տիխիի կողմից Կլետում։
Միջին հեռավորությունը Արեգակից կազմում է 2,42649 ա. մ., առավելագույնը մոտենում է 2,0128 ա. մ. հեռավորության վրա և հեռանում 2,8402 ա. մ.։ Արեգակի շուրջ մեկ ամբողջական պտույտ է կատարում 1380,59 երկրային օրվա ընթացքում, իր ուղեծրով շարժվելով միջինում 0,260757 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,79° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6426) Վանիսեկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սալահ ադ-Դին ալ-Բիտար

Սալահ ադ-Դին ալ-Բիտար (կամ Սալահ Բիտար, արաբ․՝ صلاح الدين البيطار‎‎‎, 1912, Դամասկոս - 1980, հուլիսի 12, Փարիզ), սիրիացի քաղաքական գործիչ, Բաաս կուսակցության հիմնադիրներից։ Եղել է Սիրիայի արտաքին գործերի նախարար (1956-1958, 1963, 1966) և վարչապետ (1963, 1964, 1966)։ 1966 թվականին, պետական հեղաշրջումից հետո, լքել է Սիրիան և տեղափոխվել Եվրոպա, որտեղ շարունակել է զբաղվել քաղաքական գործունեությամբ։ Սպանվել է 1980 թվականի հուլիսի 12-ին, Փարիզում։


== Աղբյուրներ ==
Hanna Batatu (2000)։ The Old Social Classes and New Revolutionary Movements of Iraq (3rd ed.)։ Saqi Books։ ISBN 0863565204 
Bidwell, Robert (1998)։ Dictionary Of Modern Arab History (1st ed.)։ Kegan Paul International։ ISBN 0710305052 
Devlin, John (1975)։ The Baath Party: a History from its Origins to 1966 (2nd ed.)։ Hoover Institute Press։ ISBN 0-8179-6561-3 
Jankowski, James (2002)։ Nasser's Egypt, Arab Nationalism, and the United Arab Republic։ Lynne Rienner Publishers։ ISBN 1588260348 
Moubayed, Sami M. (2006)։ Steel & Silk: Men and Women who shaped Syria 1900–2000։ Cune Press։ ISBN 1-885942-40-0 
Rabinovich, Itamar (1972)։ Syria Under the Baʻth, 1963–66: The Army Party Symbiosis։ Transaction Publishers։ ISBN 0-7065-1266-9 
Patrick Seale (1990)։ Asad of Syria: The Struggle for the Middle East։ University of California Press։ ISBN 0-520-06976-5 


== Տես նաև ==
Բաաս կուսակցություն
Բաասիզմ
Միշել Աֆլյաք
Վերխնյայա Մոսոլովկա

Վերխնյայա Մոսոլովկա (ռուս.՝ Верхняя Мосоловка), գյուղ Ռուսաստանի Լիպեցկի մարզի Ուսմանսկի շրջանի կազմում։
Բնակչությունը 2003 թվականին գրանցված տվյալներով կազմում էր  մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջեյմի Ֆոքս

Էրիկ Մարիոն Բիշոպ (անգլ.՝ Eric Marlon Bishop, դեկտեմբերի 13, 1967(1967-12-13)[…], Terrell, Քաուֆման շրջան, Տեխաս, ԱՄՆ), ավելի հայտնի է որպես Ջեյմի Ֆոքս (անգլ.՝ Jamie Foxx), ամերիկացի դերասան, երգիչ, հումորիստ, գրող և պրոդյուսեր։
2004 թվականին «Ռեյ» կենսագրական ֆիլմում երաժիշտ Ռեյ Չարլզին մարմնավորելուց հետո, նա ստացել է Օսկար և BAFTA մրցանակներ «Լավագույն դերասան» անվանակարգում, ինչպես նաև ստացել է Ոսկե գլոբուս «Լավագույն դերասան երաժշտական կամ կատարեգական ֆիլմում» անվանակարգում։ Նա հանդիսատեսին հայտնի է նաև «Հանցակիցը» (2004), «Երազանքի աղջիկներ» (2006), «Մենակատար» (2009), «Ջանգոն ազատված» (2012) և «Անհավանական Սարդ-մարդը 2» (2014) ֆիլմերից։
Ջեյմի Ֆոքսը նաև հայտնի է որպես երգիչ։ Նա իր երաժշտական կարիերայի ընթացքում թողարկել է 5 ստուդիական ալբոմ, որոնք բարձր հորիզոնականներ են զբաղեցրել հիթ շքերթներում և վաճառվել են միլիոնավոր օրինակներով։ Նա Գրեմմի մրցանակի դափնեկիր է։


== Անձնական կյանք ==
Ֆոքսը ունի երկու դուստր՝ Քորինը (ծնվ․ 1994 թ․) և Էնըլայզը (ծնվ․ 2009 թ․)։


== Ծանոթագրություններ ==


== Արտաքին հղումներ ==
Պաշտոնական կայք Archived 2008-08-28 at the Wayback Machine.
Ջեյմի Ֆոքսի երաժշտական կայք Archived 2017-12-07 at the Wayback Machine.
Ջեյմի Ֆոքսը Internet Movie Database կայքում
Յուրի Բեզմենով

Յուրի Ալեքսանդրովիչ Բեզմենով (ռուս.՝ Юрий Александрович Безменов), հայտնի նաև որպես Թոմաս Դեյվիդ Շուման [Tomas David Schuman], (1939, Միտիշչի, ՌԽՖՍՀ, Մոսկվայի մարզ, ԽՍՀՄ - հունվարի 5, 1993(1993-01-05), Ուինսոր, Օնտարիո, Կանադա), խորհրդային քարոզչության, ապատեղեկատվության և քայքայիչ գործունեության մասնագետ, ԽՍՀՄ Պետանվտանգության կոմիտեի (ԿԳԲ) աշխատակից, աշխատել է «Նովոստի» տպագրական գործակալությունում, Հնդկաստանում ԽՍՀՄ դեսպանությունում։ 1970 թվականին փախել է ԽՍՀՄ-ից Արևմուտք, որտեղ որոշ ժամանակ ապրել է Թոմաս Շուման անվան տակ։ 
ԿԳԲ-ի կողմից Բեզմենովի բացահայտումից հետո վերջինս իր հարցազրույցներում, դասախոսություններում և մի քանի գրքույկներում հրապարակայնացրել է խորհրդային քարոզչության և դիվերսիոն գործունեության մասին որոշ տեղեկություններ։


== Կենսագրություն ==
Ծնվել է 1939 թվականին Մոսկվայի արվարձաններից մեկում՝ Միտիշչի քաղաքում։


== ԿԳԲ գաղափարական դիվերսիաների մեթոդաբանությունը ==
Իր դասախոսություններում, հարցազրույցներում և գրքույկներում Բեզմենովը նկարագրել է Խորհրդային Միության աշխատնքի մեթոդաբանությունը այն երկրների հետ, որոնք հարկավոր է թուլացնել և գրավել։ Այդ գործընթացը կրում էր «գափարական դիվերսիա» անվանումը։ Բեզմենովը ընդգծում էր, որ խոսքը լրտեսության մասին չէ։ «Եթե ընդհանրացնել ԽՍՀՄ սահմանից դուրս ուղղված ՊԱԿ-ի ժամանակը, գումարը և ջանքերը, ապա մենք կտեսնենք, որ լրտեսության վրա դրանցից ծախսում է միայն 10-15%։ Իսկ մնացածը ուղղվում է գաղափարական դիվերսիայի վրա, որը մեծամասամբ իրականացվում է ազատ երկրների օրենքներին չհակասող միջոցներով, և երևում է միայն եթե գործադրել մի քիչ ժամանակ, ջանք և խորաթափանցություն այդ ամենը տեսնելու համար»։ Գաղափարական դիվերսիան ունի չորս փուլ (ըստ Բեզմենովի «Նամակներ Ամերիկային՝ սիրով»)՝


== Հրապարակումներ ==


=== Գրքեր և գրքույկներ ===
Schuman Tomas (1984)։ Love Letter to America։ Los Angeles: NATA։ ISBN 978-0-935090-13-0։ OCLC 19468210 
——— (1985)։ No "Novosti" is Good News։ Los Angeles: Almanac։ ISBN 978-0-935090-17-8։ OCLC 45013143 
——— (1985)։ Black is Beautiful, Communism is Not։ Almanac-Press։ ISBN 978-0-935090-18-5։ OCLC 62325386 
——— (1986)։ World Thought Police։ Los Angeles: NATA։ ISBN 978-0-935090-14-7։ OCLC 23919332 


=== Դասախոսություններ ===
Schuman Tomas (1984)։ Soviet Ideological Subversion of America in Four Stages : Elizabeth Clare Prophet interviews Tomas Schuman, Novosti Press, Soviet defector։ Summit University։  Audio with Elizabeth Clare Prophet (Malibu, California)։ OCLC 25714330 


== Տես նաև ==
Խորհրդային քարոզչություն
Ռուսական քարոզչություն


== Արտաքին հղումներ ==
Transcript of A Conversation with Yuri Bezmenov.
Interview with Yuri Bezmeonv: Ideological Subversion, youtube.com
Freedom of Information CIA file with article summmarizing his id Archived 2020-11-01 at the Wayback Machine.[1]eas Archived 2020-11-01 at the Wayback Machine.


== Ծանոթագրություններ ==

Կաղապար:CanadaColdWar
Կաղապար:Խորհրդային այլախոհներ
Արսեն Ղլտճյան

Արսեն Ղլտճյան, (մարտի 28, 1868(1868-03-28), Ալեքսանդրապոլ, Երևանի նահանգ, Կովկասի փոխարքայություն, Ռուսական կայսրություն - 1943, Վաղարշապատ, Հայկական ԽՍՀ, ԽՍՀՄ), հայ իրավագետ։


== Կենսագրություն ==
Ավարտել է Ներսիսյան դպրոցը (1894)։ 1907 -1913 թվականներին արտասահմանում ստացել է բարձրագույն իրավաբանական կրթություն։ Եղել է վարդապետ, վարել եկեղեցական պաշտոններ։ Ղլտճյանի հին հայ իրավունքին (հայ եկեղեցական ժողովներ ու կանոնական որոշումներ, ամուսնաընտանեկան իրավունք և այլն) նվիրված աշխատություններում արժեքավոր են բաժինքի (օժիտ), տնփեսայության, գնմամբ ամուսնության, նշանադրության իրավահարաբերությունների վերաբերյալ հետազոտությունները։ Ղլտճյանը մշակել է հայ նահապետական ընտանիքի ճյուղագրությունը, փորձել է տալ ՜հայ ընտանեկան իրավունքի համակարգը։ Արիական և սեմական իրավունքների միջև եղած տարբերությունը Ղլտճյանը բացատրել է ռասայական տարբերություններով, անտեսել իրավունքի զարգացման սոցիալ-տնտեսական պատճառները։ Նրա կարծիքով հայ իրավունքը զուտ արիական է, որը Մխիթար Գոշի և Սմբատ Սպարապետի դատաստանագրքերում ամբողջությամբ չի արտացոլվել, իբր օտար աղբյուրներից կատարված փոխառումների հետևանքով։ Այդ առումով Ղլտճյանը դատաստանագրքերը հայ իրավունքի լիարժեք աղբյուրներ չի համարել։


== Երկեր ==
Նյութեր Դավիթ Բեկի պատմության վերաբերյալ, «Արարատ», 1905 էշ 382։
Ընտրական սկզբունքը հայ եկեղեցու պատմական կյանքում, «Մուրճ», 1905։
Կանոնագիրք հայոց Թ․, 1914։
Ասորական դատաստանագիրք, էջմիածին, 1917։
Սմբատ իշխանի (Գունդստաբլի) Կիլիկյան դատաստանագիրքը, էջմիածին, 1918։


== Գրականությու ==
Սամուն ԱանՒ»․, Հին հայ իրավունքի պատմությունը, 1939։
Հովհաննիսյան Ս․ Հ․, Ամուսնտ-ընտանեկան իրավունքը վաղ ավատական Հայաստանում (IV—IX դդ․), Ե․, 1976։


== Ծանոթագրություններ ==
Մոննա Ռոզա

«Մոննա Ռոզա» (անգլ.՝ Monna Rosa), անգլիացի պրեռաֆայելիտ նկարիչ Դանթե Գաբրիել Ռոսսետտիի նկարը՝ ստեղծված 1867 թվականին, որում պատկերված է Ֆրենսիս Դոուսոն Լեյլանդը՝ հավաքորդ Ֆրեդերիկ Լեյլանդի կինը։ Գոյություն ունի Ռոսսետտիի ավելի վաղ աշխատանք կրկին այս անվանմամբ, որի գտնվելու վայրի մասին այժմ ոչինչ հայտնի չէ։


== Տեղեկություն նկարի մասին ==

Ֆրեդերիկ Լեյլանդին, որը հետագայում գնել է այս նկարը, ուղարկած իր նամակում Դանթե Գաբրիել Ռոսսետտին գրել է, որ առաջադիմել է նոր նկարի աշխատանքներում՝ մեծացնելով նրա չափսերը և հավելելով ալիքվող հագուստի պատկեր, ինչպես նաև այն, որ իրեն ոչինչ չի մնում, քան ստեղծագործությունը կրկին կոչել «Մոննա Ռոզա»՝ հղում տալով բանաստեղծ Անջելո Պոլիցիանոյի տողերին։ 1862 թվականին նկարիչն ստեղծել է նույն անվանմամբ դիմանկար, որտեղ պատկերվել է Ֆրեդերիկ Լեյլանդի կինը, ինչպես 1867 թվականի համանուն աշխատանքում։ 1873 թվականին Ռոսսետտին որոշ ժամանակով վերցրել է նկարը, որպեսզի մասամբ վերափոխի այն։ «Մոննա Ռոզայի» վրա աշխատելիս Ռոսսետտին ծանոթացրել է Լեյլանդին Ջեյմս Էբբոտ Մաք-Նեյլ Ուիսթլերի հետ։ Նկարի ֆոնի դետալները (սիրամարգի փետուր և ճենապակի) նման են գեղազարդ սենյակին, որը հետագայում Ուիսթլերն ստեղծել է Լեյլանդի համար։ «Մոննա Ռոզան» Ռոսսետտիի հեղինակած այլ 5 դիմանկարների հետ կախված է եղել Ֆրեդերիկ Լեյլանդի սենյակում։


== Արվեստ ==
Դանթե Գաբրիել Ռոսսետտիի արվեստի մասին 1904 թվականի գրքում Հենրի Քարրի Մարիլլին նկարն անվանել է «փոքրիկ, բայց գեղեցիկ»՝ խնամքով նկարագրելով զգեստը, վարդերը, զարդերը, մազերը, ինչպես նաև ֆոնի դետալները։ Լինդա Մերիլի կարծիքով՝ նկարն իրենից ավելի շատ ներկայացնում է հագուստային գեղանկար, ոչ թե դիմանկար։ Այն հանդիսանում է «աննպատակ գեղեցկության» օրինակ։ Ջեսիկա Ֆելդմանը նշում է, որ հատուկ ուշադրություն է պահանջում ճենապակե սկահակը, որը ինքն իրենով դարձել է գեղագիտության օրինակ։ Սկահակը պետք է դիտարկել ոչ որպես ինտերիերի դետալ, դրանում նկարիչը ուրվագծել է զգեստի, ծաղիկների և ֆոնի արտացոլանքը, ինչպես նաև երևում է Ռոսետտիի տարվածությունը արևելյան առարկաների հանդեպ և նույնիսկ դրանց փոխանցելու հակումը. նա «փոխանցել է» չինական ճենապակին անգլիական գեղանկարչության լեզվով։


== Ծանոթագրություններ ==


== Գրականություն ==
Wildman, Stephen; Laurel Bradley; Deborah Cherry; John Christian; David B. Elliott; Betty Elzea; Margaretta Fredrick; Caroline Hannah; Jan Marsh; Gayle Seymour Waking Dreams, the Art of the Pre-Raphaelites from the Delaware Art Museum. — Art Services International, 2004. — С. 395.
Surtees, Virginia. Dante Gabriel Rossetti. 2 vols. Oxford: Clarendon Press, 1971.
Ֆիրետ-Տրունշտադտ

Ֆիրետ-Տրունշտադտ (գերմ.՝ Viereth-Trunstadt), կոմունա Գերմանիայի Բավարիա երկրամասում։
Ենթարկվում է Վերին Ֆրանկոնիա շրջանին։ Գտնվում է Բամբերգ շրջանի կազմում։ Բնակչությունը կազմում է 3603 մարդ (ըստ 2010 թվականի դեկտեմբերի 31-ի)։ Տարածքը կազմում է 15,78 կմ²։ Պաշտոնական կոդ՝ 09 4 71 207։
Կոմունան բաժանված է 4 գյուղական համայնքի։


== Ծանոթագրություններ ==


== Արտաքին հղումներ ==
Պաշտոնական էջ
Աշխարհագրագետը (նկար)

«Աշխարհագրագետը» (հոլ.՝ De geograaf), բարոկկո դարաշրջանի հոլանդացի հռչակավոր գեղանկարիչ, հոլանդական գեղանկարչության ոսկե դարաշրջանի ներկայացուցիչ Յան Վերմեերի նկարը։ Կտավը հեղինակը վրձնել է 1668-1669 թվականների միջև ընկած ժամանակահատվածում։ Յուղաներկով կտավի չափերն են՝ 52 × 45,5 սմ։ Այսօր «Աշխարհագրագետը» ստեղծագործությունը պահպանվում և ցուցադրվում է Շտեդելի գեղարվեստի ինստիտուտում (Մայնի Ֆրանկֆուրտ, Գերմանիա)։


== Պատմություն և նկարագիր ==
«Աշխարհագրագետը» ստեղծագործությունը Յան Վերմեերը նկարել է 1668 թվականին, որտեղ պատկերել է աշխարհագրագետի։ Վերջինս մտածկոտ հակվել է քարտեզի վրա։ Աջ ձեռքին կարկին է. աշխարհագրագետը գիտական մտորումների մեջ է։ Գիտնականի հագին ճապոնական ոճի խալաթ է, որը բնորոշ հանդերձանք էր այդ ժամանակների գիտնականների համար։
Նկարում Վերմեերը պատկերել է մի շարք առարկաներ՝ քարտեզներ, գծագրեր, գրքեր, գլոբուս, ալիդադա, որոնք ներկայացնում են գիտնականի գործունեության ոլորտը։ Կերպարի դիրքը ընդգծում է կոմպոզիցիայի դինամիկան՝ իրերի կուտակումը նկարի ձախ հատվածում և ձախ պատին ստվերի անկյունագիծը։
Վերմեերը մի շարք փոփոխություններ է կատարել գրեթե ավարտուն նկարում, որպեսզի առավել ուժեղացնի կոմպոզիցիոն դինամիկան։ Սկզբնական տարբերակում աշխարհագրագետը նայում էր սեղանին, ոչ թե պատուհանին։ Նրա ձեռքի կարկինը ուղղահայաց դիրքով էր պատկերված։ Աջ կողմի ներքևի անկյունում գտնվող աթոռին կար պատկերված թուղթ, որի հեռացումից հետո այդ հատվածը դարձավ առավել մուգ։ Հերոսի դեմքի արտահայտությունն արտացոլում է շարժման էֆեկտը։ Կկոցած աչքերը կարող է պայմանավորված լինել ինչպես արևի լույսով, այնպես էլ մտորումների լարվածությունից։ Արվեստաբան Սելենա Քարրը ենթադրում է, որ նկարում պատկերված է գիտական բացահայտումը։ Աշխարհագրագետը մտահոգ կերպով բռնել է գիրքը, ասես պատրաստվելով բացել այն ու գտնել իր մտահանգման ապացույցը։
Նկարում պատկերված է նաև Յոդոկուս Հոնդիուսի գլոբուսը։
Այսօր «Աշխարհագրագետը» ստեղծագործությունը պահպանվում և ցուցադրվում է Շտեդելի գեղարվեստի ինստիտուտում (Մայնի Ֆրանկֆուրտ, Գերմանիա)։


== Տե՛ս նաև ==
Աստղագետը


== Ծանոթագրություններ ==


== Գրականություն ==
Cant, Serena (2009). Vermeer and His World 1632–1675. Quercus Publishing Plc. с. 126–129.
Wheelock, Arthur K., Jr. (1995). Johannes Vermeer. New Haven: Yale University Press. с. 170–174.
Wheelock, Arthur K., Jr. (2000). The Public and the Private in the Age of Vermeer


== Արտաքին հղումներ ==
Vermeer Centrum Delft
(անգլերեն) The Geographer (Essential Vermeer)
(Գերմաներեն) Der Geograph (Städel Museum)
Մուլինո (գյուղ, Վոլոդարսկի շրջան)

Անվան այլ կիրառումների համար տե՛ս՝ ՄուլինոՄուլինո (ռուս.՝ Мулино), գյուղ Ռուսաստանի Նիժնի Նովգորոդի մարզի Վոլոդարսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կամպոս (Հունաստան)

Կամպոս (հուն․՝ Κάμπος), գյուղ Հունաստանի Հանրապետության հարավում, վարչականորեն՝ Պելոպոնեսի պերիֆերիայի կազմում։
Այստեղ է գտնվում Ավիայի շրջանի քաղաքապետի նստավայրը։ Ըստ 2011 թվականի մարդահամարի տվյալների՝ գյուղի բնակչությունը կազմում է 422 մարդ, ամբողջովին՝ հույներ։


== Աշխարհագրություն ==
Կամպոս գյուղը տեղակայված է Հունաստանի հարավային հատվածում՝ Պելոպոնես թերակղզու վրա։ Գտնվում է ծովի մակարդակից 350 մետր բարձրության վրա։
Ռելիեֆը ցածրալեռնային է, իսկ կլիման՝ մերձարևադարձային։ Կլիմայի ձևավորմանը նպաստում են Միջերկրական ծովից եկող տաք օդային զանգվածները։ Ամենատաք եղանակը հուլիսն է, իսկ ամենացուրտը՝ հունվարը։


== Պատմություն ==
Ներկայիս Կամպոսի տարածքում կատաղի կռիվներ են մղվել Հին աշխարհում՝ Պելոպոնեսյան պատերազմների ընթացքում։
Հունաստանի անկախության պատերազմի տարիներին այն կարևոր հենակետ էր հույների համար։ Տեղի բնակչությունը կռվում էր թուրք զավթիչների դեմ։
Ներկայումս Կամպոսը փոքրիկ գյուղ է Հունաստանում։ Այստեղ գործում է հիմնական և ավագ դպրոց։ Գյուղում կան բազմաթիվ պատմամշակութային հուշարձաններ, այդ թվում միջնադարյան բյուզանդական եկեղեցի, որը կրում է Սուրբ Թեոդորոսի անունը։ Այն հարուստ է որմնանկարներով։ Բացի այդ, գյուղում գործում է նաև Սուրբ Հովհաննես փոքր եկեղեցին, որի մանրանկարները արվել են 13-րդ դարում։
Այստեղ է գտնվում նաև Զարնաթա ամրոցը, որը պաշտպանական նկատառումներով օգտագործվել է զարգացած միջնադարում։
Կամպոսում է ծնվել Հունաստանի թագավորության վարչապետ Ալեքսանդրոս Կումունդուրոս‎ը։


== Ծանոթագրություններ ==
Կենսի սու լը Մոն

Կենսի սու լը Մոն (ֆր.՝ Quincy-sous-le-Mont), համայնք Ֆրանսիայում, Պիկարդիա մարզի Էնա գավառում։ Մտնում է Ֆեր ան Տարդենուա կանտոնի կազմի մեջ։ Հանդիսանում է Սուասոնի շրջանի կոմունա։ Փոստային ինդեքս՝ 02633:
Համայնքի INSEE կոդ՝ 02142։


== Բնակչություն ==
Համայնքի բնակչությունը 2010 թվականին կազմում էր 231 մարդ։


== Տնտեսություն ==
2010 թվականի տվյալներով՝ աշխատունակ տարիքի 43 մարդկանցից (15-64 տարեկան) 35-ը տնտեսապես ակտիվ էին, 8-ը՝ ոչ ակտիվ (ակտիվության ցուցանիշը՝ 81,4 %, 1999 թվականին եղել է 64,5 %)։ 35 աշխատունակ բնակիչներից 29-ը աշխատում էին (17 տղամարդ և 12 կին), անաշխատանք էին 6-ը (2 տղամարդ և 4 կին)։ 8 անգործունակ մարդկանցից 4-ը աշակերտներ կամ ուսանողներ էին, 1-ը՝ թոշակառու, 3-ն անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ – Կենսի սու լը Մոն (ֆր.)